Claire var datter av Rudolph Berndt og Emilie Grevérus og vokste opp i Magdeburg i Tyskland, i et hjem fylt av kunst og kultur. Foreldrene lærte barna om Goethe, Schiller og Ibsens' verker, arrangerte mange selskaper og huset mang en kunstner og kulturpersonlighet, deriblant pianist Nils Larsen, fiolinist Leif Halvorsen og sangerinne Cally Monrad, mens de studerte musikk i Tyskland.. Da Claire var 16 år gammel ble hun sendt til en anerkjent skole for unge piker i Sveits, for å lære språk, kunsthistorie, sang og klaverspill.